Waggis - Alemannische Wikipedia

# Waggis

### Us der alemannische Wikipedia, der freie Dialäkt-Enzyklopedy

| Dialäkt: Baseldytsch

E Waggis byr Basler Fasnacht; er verteilt do Orange vo sim Waggiswage us

Dr Waggis (Nideralemannisch (v.a. Pfalz und Bade): Wackes) isch urspringlig e im Ruum Basel gläufige (erschtmolls beleit 1870, noch em Rudolf Suter: Baseldeutsch-Wörterbuch, Basel, 1984) und hyffig abschetzig verwändete umgangssprochliche Begriff fyr d Bewooner us em Elsass (Franzeesisches Département 68 „Haut-Rhin“ bzw. Oberelsass). Hytte aber wird dr Begriff vo de Basler in dere Bedytig nur no sälte und wenn im Gspass brucht.

Bir Basler Fasnacht isch dr Waggis e traditionells Goschtyym, wonen Elsässer Tagleener ir Wärktigstracht vomene Gmiesbuur us em Elsass darstelle sell: e blaus Hemli, wissi Sogge, roti Krawatte, wisse Kraage, (zu) grossi Holzschue und mängisch e Zipfelmutz. Typischi Assessoir sin d Kokarde in de Farbe vor franzeesische Trikolore (blau-wiis-rot) und e Ykaufsnetz mit Gmies, mängisch au e Knoche (in letschter Zyt hyffiger zgseh) oder e andere Knippel.

Die friener roti Nase hett solle verdytlige, ass d Elsässer gärn sehr tief ins Wyyglas gluegt hän. Mit dr Zyt isch aber die nur lycht greesseri Nase immer greesser und greesser worde, so dass sie jetzt zumene zymlige Monschter verkoo isch. Die hyttig Fasnachtslarve ishc dodrmit eigentli e Persiflaasch uff d Persiflaasch.

Dr Waggist isch e eender grobi Figur und wird drumm vor allem vo Wageclique und Einzellarve trait. Aber au d Bynggis liebe si haiss. Bi de Drummler und Pfyffer isch d Waggislarve drgege nid yblig.

Im Zämmehang mit em hyffige Staatewächsel vom Elsass goots Bonmot ume, die Dytsche hette vo 1871 bis 1919 de Elsässer "Wackes" gsait, worus d Franzoose vo 1919 bis 1940 "vaches" (Kieh) gmacht hege. Druffabe hege die Dytsche vo 1940 bis 1945 "Küh" gsait und drumm heisse syt 1945 d Elsässer bi de Franzoose "culs" (Ärsch).

Fyr witeri Erlüterige lueg bim nideralemannische Wackes.

## [ändere] Glaicher (Weblinks)

- http://fasnacht.ch Basler Fasnacht Online
- http://www.basler-journal.ch/fajur.htm kl. Lexikon der Fasnacht im Basler-Journal

Dr Artikel „Waggis“ isch leider no ziimle kurz! Wenn du aber meh zu dem Thema weisch, schrib's eifach dezue und mach us dem Schtumpe en ebbas umfangriichere Artikel.

Vun "http://als.wikipedia.org../../../w/a/g/Waggis.html"

Kategorie: Artikel auf Baseldeutsch | Wikipedia:Stub | Nordweschtschwiiz | Kultur (Schweiz) | Elsass | Feste und Brauchtum (Karneval) | Schimpfwort

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch